gentaiscool/nusaparagraph_emot huggingface dataset:
Muntah sing paling ora disenengi yaiku muntah amarga mabuk bar ngombe ombenan alkohol. Muntah sing disebabake mabuk iki pancen wajar amarga lambung mesti kaget. Nanging, wong sing ngombe iki kudu diwe kesadaran amarga bekas muntahan alkohol iki mambu lan kadhang uga ninggalake bekas. Sak durunge teler dibopong, luwih becik wong sing mabuk iki sadar lan langsung ngerampungake urusan ning jedhing wae tinimbang ngerepoti. Banjur ngombe banyu putih sing akeh lan uga ora ngombe alkohol maneh ben ora tambah mabuk. Yen isih sadar, kudu cepet nggolek kelapa ijo amarga wong sing wis teler kuwi wedine bablas lan ilang nyawane amarga kakean ngombe banyu setan iki. 

Emotion: disgusted
Uteku ora nyandak. Aku wingi delok berito neng TV, ono buburan konser sing reged banget. Akeh sampah-sampah sing ora diguak neng tempate. Senadyan aku ora tau delok konser, aku ngerti yen rego tiket konser sing kui ora murah. Mosok wong-wong sing duwe duwit ora podo duwe adab. Opo dheweke ora ngeroso isin, opo paling ora ngeroso jijiklah delok sampah ono neng endi-endi. Opo meneh pas konsere kui, lagi udan. Dadi akeh sing nganggo jas udan plastik sing mung pisanan dienggone. Terus jas udane kui ora diguwo utowo digowo bali. Malah dadi ngereged-regede panggon konsere kui. Aku isih ora nyongko kok iso-isone wong sing duwe duwit sak mono akehe kui ora jijikan delok sampah koyo ngono.

Emotion: disgusted
Awak dewe pasti ngeroso sedih nek misal krungu uwong sing buru divonis lara sesuatu, opo maneh nek iku penyakit sing serius. Harapane pasti cek wong iku isok cepet sembuh, dan cek awak dewe gak sampe kenek penyakit iku. Hal iku sing marakno penting gawe njogo kesehatan awak dewe. Dimulai teko mangan sing bergizi, diakehno mangan sayur karo buah, ngehindari junkfood, ngehindari panganan sing tinggi uyah karo gulo, rutin olahraga, turu sing cukup, dan sek akeh maneh kegiatan sing isok dilakoni ben awak dewe dadi sehat. Nek awak dewe sehat, sistem kekebalan tubuh iku bakal luwe kuat dan awak dewe isok terhindar teko berbagai penyakit. Dadi mulai saiki terapno gaya hidup sing sehat yo rek.

Emotion: surprise
Pas awak dhewe lagi neng taman utowo panggon-panggon sing isih terbuka, awak dhewe iso wae keno telek manuk. Pas awak dhewe keno perkoro sing sial kui, awak dhewe dadi ngeroso jijik lan sing jijik uga wong-wong neng sikitar awak dhewe. Supoyo awak dhewe ora ngeroso jijik lan wong sing liyo uga, ono beberapa hal sing awak dhewe iso lakoke. Sing kesiji, awak dhewe iso ngerisiki kui nganggo tisu. Luwih apik, awak dhewe nganggo tisu teles utowo nek ora ono awak dhewe iso nganggo tisu sing ditelesi dhewe. Sing keloro, yen misale isih ono bekase, awak dhewe iso nutupi bagian kui nganggo barang-barang sing awak dhewe gowo. Awak dhewe iso nganggo jaket utowo ditutupi nganggo tas.

Emotion: disgusted
Pas cilik, aku mesti diajari ambek mbahku nek arek pertama iku opo-opo kudu ngalah ambek adike. Awale sih aku iya iyo ae, wong sek cilik ya pas iku. Pokok nek bapakku nukokno sesuatu, aku kudu ngalah ambek adikku sing pingine nduweni sing apik dan aku entok sisane. Suwe-suwe aku gak terimo. Iki gak ndak e seh kabeh sing apik dipek adekku kabeh dan aku mesti entok sing elek. Bahkan gak jarang aku entuk barang sing bekas dan adekku entuk barang sing anyar. Aku gak terimo dan langsung protes nang bapakku. Dan lagi-lagi kalimat iku sing metu, nek kakak iku kudu ngalah karo adike. Aku sing tambah gak terimo tambah ngamuk gak karu-karuan dan ngerusak kabeh dolanan tekne adekku.

Emotion: angry
Yen biasane ono banjir neng daerah dhewe utowo neng daerah liyo, awak dhewe biasane ngenyalahke faktor alam. Awak dhewe ngenyalahke udan sing ora mandeg-mandeg, aliran kali sing mampet, opo awak dhewe ngenyalahke lemah sing ora cepet nyerep banyu udan. Nanging sebenere, sing marake banjir kui sebenere menungso dhewe. Kali kui ora bakal mampet yen awak dhewe ora guwak sampah neng kono. Kali uga ora bakal mampet yen awak dhewe iso ngerungi sampah sing plastik. Podo uga koyo lemah sing ora gelem nyerep banyu. Yen awak dhewe ora bangung akuh gedung lan ora akeh dalan sing aspal, awak dhewe ora mungkin keno banjir.

Emotion: fear
Yen awak dhewe wis ngeroso kerep dieututi karo wong sing awak dhewe ora kenal, awak dhewe ojo bali neng dalan utowo rute sing podo. Awak dhewe apike nganggo dalan sing bedo sak ben awak dhewe mangkat utowo bali seko panggone dhewe nyambut gawe utowo sekolah. Soale, yen awak dhewe ngelakoke kui wong sing ngetuti bakal dadi bingung. Tujuane dheweke ngetuti awak dhewe kui supoyo dheweke ngerti dalan opo wae utowo panggon opo wae sing kerep awak dhewe ampiri. Seko data kui, sing ngetuti golek cara lan wektu sing paling pas ben iso nyilakani awak dhewe. Makane kui, awak dhewe kudu kreatif golek dalan bali lan mangkat yen lagi dietuti.

Emotion: fear
Aku isek kelingan nag pas SMP aku yo duwe konco sing iso diarane rambute puteh breh koyok wong tuwek. Karo bocah-bocah mesti di godoi ambek ngelokno bocah iku maeng sing akhire bocah iku srengen soale dilokno koyok wong tuwek. Bocah iku maeng ora trimo akhire nang kelas rame polahe bocah loro iku maeng gelot. Ora suwe pak guru terus teko polah kringi suarane bocah iku maeng ramene megilan sampek kringi nang kantor sing ono nang ngisore kelas iku maeng. Terus akhire bocah iku maeng dipisah ambek pak guru terus dikongkon salaman ben ora lok-lokan maenh sing iso dadekno perkoro koyok maeng. Tapi mari ngunu bocah loro maeng dikongkon ngadek nag ngarepe kantor sampek istirahat.

Emotion: angry
Panganan mambu iku panganan sing wes ngalami perubahan kondisi mergo penurunan kualitas karo kelayakan gawe dikonsumsi. Hal iku kedaden mergo panganan disimpen nang suhu sing mungkino bakteri bakal berkembang dan ngerusak panganan. Awak dewe jelas bakal ngguwak panganan sing wes mambu. Tapi kadangan awak dewe bingung ndelok tanda-tanda panganan sing wes mambu iku koyok yaopo. Kadang ketokane sek apik, dadakno wes mambu. Nek awakmu sek bingung, awakmu isok ngenali tanda-tanda iki. Siji, onok perubahan werno. Loro, muncul lapisan lendir nang panganan. Telu, nimbulno ambu utowo aroma sing gak uwenak. Papat, tekstur panganan dadi berubah, koyok lembek terus lendiren. Terakhir, ditumbuhi jamur sing ketok nang permukaan panganan.

Emotion: disgusted
Ancene sing jenenge jeding iku kudu diresiki soale jagani nag ono wong mlebu terus ambune ora enak kan yo mangkelno. Biasane sing jijikan iku mono bocah wedok, Nah jareno koncoku sing wedok pas ngopi nang pinggir kampus, deke iku rosone sampek kudu muta polahe delok jeding sing ora diresiki maeng. Nah siong garai jember iku maeng asline ora teko rupane tok, tapi teko ambune sing garai ndase nggliyeng. Teko perkoro iku mangkane akeh wong sing ora seneng nag jedinge iku ora tau diresiki. Masio iku ora wangi ancene jeding yo kudu diresiki. Syukur-syukur nak iso wangi yo tambah apik. Soale nag ora diresiki wong sing ate mlebu maleh bingung soale ambune sing mangkelno.

Emotion: disgusted
Awakmu tau gak, pas ndelok-ndelok klambi, sing dipajang iku malah klambi sing suwe-suwek? Pikirmu, klambi suwek lapo didol coba, lak mending dadi lap mejo nang omah. Wes ngono, biasane klambi sing suwek iku regane isok luwe larang timbang klambi biasane. Tambah mbatin pasti awakmu. Dadakno, klambi sing suwek regane larang iku onok penyebabe. Desainer klambi iku bakal ngukur suwekan iku bakal digawe pirang senti, terus nentukno model suwekan koyok yaopo sing apik, terus bakal disuwek nganggo alat opo sisan. Gak koyok klambi biasa sing garek nentukno model opo, jahit, mari deh. Teko akeh pertimbangan desainer iku mau, makane klambi sing suwek diregani luwe larang.

Emotion: shame
Sebangsa urang lan kepiting kuwi bisa cepet mambu lan ngetokake mambu sing amis amarga ning laut, panganane kewan iki limbah-limbah laut. Amarga kuwi, para koki sing wis kebiasa ngolah kepiting lan urang iki mesti njaluk sing seger amarga ambune ora amis. Ambu amis sing ana ning panganan kuwi bisa ngerusak selera mangan. Kamangka, yen bar oleh kepiting utawa urang, sing kudu dilakoni yaiku cepet-cepet ngeresiki. Kabeh kotoran sing ana kudu diilangi, utamane kepinting amarga kepiting iki angel diresiki. Banjur yen wis diresiki, bisa langsung dideleh kulkas utawa dilebokkake marang bumbu dhisik baru disimpen ning panggonan sing ketutup lan ditambah uyah ben awet. 

Emotion: disgusted
Seko cilik, aku dadi bocah sing biasa-biasa wae. Ora duwe minat neng bidang spesifik. Ora pinter olahraga koyo konco-konco liyane. Rupaku nek dibandingke karo sing liyo uga biasa wae, ora ganteng ning yo ora elek-elek banget. Aku yo ora duwe prestasi sing iso dibanggake. Aku ora tau melu lomba-lomba bahkan lomba sing tingkate mung neng kampung. Mungkin, aku wonge pancen ora kompetitif. Mergo kui, aku tekan saiki iling banget rasane entuk piala pertama. Pialaku tak entoke dudu mergo menang lomba, nanging mergo aku entuk biji 10 neng Ujian Nasional pas SMP. Bagi akeh wong piala kui biasa wae, ora ono gengsine. Nanging kanggo aku, iki berarti banget.

Emotion: happy
Taun 2020 sasi Desember, konco SMA ku Dito nikah. Kebetulan calone kui ogo konco sekolahe dhewe, Vita. Nanging bedo kelas karo awak dhewe. Mergo isih ono pandemi COVID-19, wong sing diundang ora akeh. Rampung acara kui, aku diceluk karo Dito. Aku dikon ngewehi undangan unduh mantu kanggo konco-konco sing durung iso teko saiki. Dee ngekon aku karo Fikiri mergo dee arep bulan madu disik karo bojone. Sesoke, aku langsung nyebar undangane. Acarane kui bakal diselenggarake wulan Januari. Nanging, telung dino sadurunge acara aku dikabari yen Dito lan bojone keno COVID. Akhire acara unduh mantu kui, tetep diselenggarake tanpa pengantene. Wong-wong foto neng pelaminan bakal diedit ditambahke Dito karo Vita neng tengahe.

Emotion: happy
Sopo ae iku isok dadi pelaku bullying, bah iku secara sacar utowo igak. Tapi temenan lho, onok uwong sing ancen gak nduwe niatan gawe ngelakoni bullying, tapi secara gak langsung ngelakoni hal sing isok nyakiti korban iku mau. Nek jareku, sembarang kalir hal sing isok ngelarakno uwong liyo iku isok dikondo bullying. Contohe koyok ngekeki komentar sing elek nang koncone awak dewe, bahkan sampe marakno konco iku mau lara ati. Nek pisan tok ngono sek gak masalah, tapi nek kedaden ping bolak balik yo isok dikondo dadi tindakan bullying. Soale korban iku mau pasti sampe menderita mergo perkataan koncone tok.

Emotion: fear
Ana salah sawijing perkara sing bisa marai wong tuwa kuciwa, salah sawijine yaiku ninggalake ajarane agama sing dianut. Akeh wong tuwa sing ngerasa gagal yen anake ora manut karo aturan agama amarga agama kuwi dasar urip sing paling pertama. Kamangka, babagan agama iki bisa ditangani saka awak dhewe. kaping pisan, awak dhewe kudu sadar yen ibadah kuwi kewajiban sing paling utama lan ora oleh ditinggal. Kaping pindho, akeh-akeh diskusi karo wong kang alim kaya ustad, kyai, pandita, bhikku, pastor, utawa imam agama sing bisa dipercaya. Kaping telu, akeh melu kajian sing sesuai karo kondisi lan akeh sinau saka lingkungan. Kajian iki uga kudu selektif ben ora sesat. 

Emotion: sad
Ana sing ngomong yen reuni SMA kuwi yen lagi apes malah mbahayakake hubungan. Wis akeh kasus selingkuh amarga ketemuan ning reuni lan banjur mbahas cerita sing wis rampung pas jaman sekolah, sing paling sering yaiku SMA. Kamangka kuwi, kanggo wong sing wis rabi, biyasane ngejak bojo utawa anak kanggo reuni amarga bisa nuwuhake rasa sing ora biasa lan marai gonjang-ganjing lan angkara murka ning hubungan bebojoan. Reuni SMA iki bisa marai wong sing ora tau ketemu malah cedhak lan bisa akeh ngomongake babagan hubungan saben dinane amarga akeh aspek sing wis berubah dadi versi sing luwih apik saka wayah SMA.

Emotion: angry
Wes ket adoh Nana nyiapno sinau gawe tes melbu kampus impiane.  Mergo de’e gak lolos SBMPTN, Nana milih gawe melu ujian mandirine. Nana wes percoyo diri banget bakal isok ketrimo nang kampus favorite, soale persiapane wes mateng. Pas ngerjakno tes e pun lancar banget, marai de’e tambah pede. Aku pun melu dungakno cek Nana isok ketompo nang kono. Pas pengumuman, Nana kudu nerimo nasib nek de’e ketolak. Saking sedihe, Nana sampe gak isok nangis. Utekke ngeblank, soale de’e ketolak nang siji-sijine jalur gawe de’e kuliah. De’e bingung kudu daftar nang ndi maneh soale de’e temenan pingin kuliah dan gak pingin gap year. Gak mungkin daftar nang swasta, soale wong tuwone yo gak sanggup.

Emotion: sad
Salah siji permainan sing akeh banget onok nang film action iku Russian roulette, utowo rolet Rusia. Rolet Rusia iki permainan maut sing nganggo pistol revolver. Permainan iki dimulai teko ngetokno siji peluru teko silinder revolver. Silinder iku diputer secara acak, terus revolver ditodongno nang awak dewe, terus pelatuk iku ditarik. Mek onok siji peluru asli sing dinggo nang permainan iki, dan sisa ruang nang silinder revolver dijarno kosongan. Nek pelatuk kenek nang silinder sing kosong berarti pemain selamat. Tapi nek pelatuk kenek nang peluru, pemain bakal mati dengan kondisi kepala tertembak. Dadi mek keberuntungan sing isok nyelamatno pemain teko kematian.

Emotion: happy
Numpak kendaraan umum pancen kudu sabar. Iki mana amarga yen numpak kendaraan umum bakalan nemoni kedadean sing macem-macem kayata mara-mara macet suwi, ketemu wong sing aneh, lan sapanunggale. Iki sing tak rasakna maeng isuk. Ing bis transjakarta ujug-ujug ana wong sing ngamuk lan meh ae gelud karo supire. Kabeh padha ngira wong iki mabuk. Iki sakjane mung masalah sepele yaiku macet. Kabeh wong sing ana ing bis wedi, raine padha pucet, tangane padha gemeter, lan ora ana sing wani nyauti wong iki. Akhire ana wong sing kendel lan dheweke nelpon polisi amarga wis kerasa ora nyaman ning bis iki. Wong sing ngamuk ora cetha mau akhire digawa ning kantor polisi kanggo diamanke. 

Emotion: angry
Wong-wong uga iso jijik neng tabiate menungso. Biasane tabiat sing dijijik kui tabiat sing elek, misale koyo sombong, medhit, sok ngerti, lan liya-liyane. Yen wis koyo ngono, awak dhewe bakal angel golek konco meneh. Malah wong sing cerak karo awak dhewe dadi ora kancanan meneh karo awak dhewe. Makane kui, awak dhewe kudu berubah yen awak dhewe ngerti yen awak dhewe tabiat sing olo. Menungso kui makhluk sosial dadi awak dhewe mesthi ketemu karo wong sing liyane. Dadi penting kanggo awak dhewe tetep disenengi karo wong-wong liyo. Supoyo awak dhewe tetep bisa urip lan iso ngejalani takdire menungso sebagai makhluk sosial mau.

Emotion: disgusted
Awak dhewe nek dietuti karo wong sing ora dikenal kui ngeroso wedi. Penyebabe kui werno-werno. Ono sing seko awal dhewe tau ngelakoke salah. Contone koyo ora nyauri duwit neng wektu sing wis ditentoke. Kewajiban sing durung dibayar kui gawe wonge mikir sing ora-ora Dheweke ngeroso bakal ono wong sing nyilakani dheweke senadyan sebenere mungkin ora ono wong duwe niatan koyo ngono. Wong kui iso wedi dietuti kui soale seko opo sing dheweke delok neng TV utowo neng berita-berita kui ora ono hal sing apik seko wong sing dietuti. Mediane dhewek beritake wong sing dietuti kui dicopetlah, opo digebuki, opo dipatani, opo mungkin diperkosa.

Emotion: fear
Urip dewe ancene ora enak soale menungso iku makhluk sosial sing butuh liyane gawe konco urip mboh iku dolan, ngomong, ijol pemikiran utowo liyan-liyane. Aku wes tau ngerasakno urip dewe pas nag semester 1 nang Suroboyo. Biyen pas aku kulia iku durung ono sing jenenge android. Hp wae isek model petek'an durung koyok saiki.  Biyen nag gak ono pulsa oro iso nelfon. Mangkane biyen aku ngeoroso nag suroboyo iku koyok urip dewe ijen ora ono koncone soale bocah-bocah podo nang kampung terus ora kabeh bocah duwe telfon. Mangkane aku ngeroso urip dewe sedehe pol soale ora ono koncone cerito. Mari ngunu  nandi-nandi bingung ate takok yo wedi soale isek awitan nang kota gedeh.

Emotion: sad
Bocah sing pinter dhurung mesti bisa langsung mlebu universitas sing dipengeni. Ana faktor liya sing nggarai bocah iku bisa langsung mlebu utawa gagal mlebu universitas. Salah sijine pilihan universitas. Ana bocah sing idealis pol kanggo milih universitas sing dipengeni lan ora ndelok kiwa tengen kayata ana alumni sekolahe apa ora, biji rata-ratae pira, saingan ing sekolah sing padha jupuk universitas iku ana pira, lan liyane. Padahal babagan sing kaya ngono iku penting lan kudu diperhatikna supya ora nganti keblasuk. Mula ayo padha sinau ora mung sinau pelajaran wae, nanging sinau kanggo ndelok situasi lan kondhisi supaya ora nganti keblasuk kanggo milih universitas!.

Emotion: happy
Kabeh uwong sing kate njahit klambi, iku pasti nduwe harapan klambi dadine engkok bakal awet dan gak sampe suwek. Wong sing nganggo klambi terus suwek iku pasti bakal isin dewe. Makane penjahit iku pasti gak bakal sembarangan gawe tuku kain. Wes jelas penjahit iki mau nggolek e kain sing bahan dasare benang sing kuat dan tahan suwek. Benang sing kuat iku biasane sing permukaane licin, tahan gesekan, nduwe diameter sing roto, lentur, terus gak gampang nyusut. Penjahit iku pasti akeh takon nang penjual kain, iki kain bahane teko opo. Nek wes eroh kain iku ditenun nganggo benang opo, baru deh dituku.

Emotion: shame
Koncoku tau nerangno nag gagal nang urip iku perkoro sing wes direncanakno opo sing ate dilakoni ambek rinciane kabeh sampek mateng tapi gara-gara siji perkoro sing moro-moro teko iso dadi ajor kabeh. Gagal nag urip iku yo wes biasa dialami ambek wong akeh. Oro mok wong biasa tok tapi wong sing saiki duwe duwek akeh yo tau ngalami gagal nag jero uripe. Tapi wong iku maeng iso ngadek maneh soale nganggep nak iku dadi pondasine wonge nang masa ngarepe sing bakal teko maneh. Mangkane wong sing saiki iso ngadek jejek ambek duwe duwek akeh iku yo ngerti ambek ero rasane gagal nag jero urip iku koyok opo.

Emotion: sad
Transportasi paling enak nanging uga sering marai mangkel amarga jadwale sing kadhang ora teratur iki yaiku bis. Bis iki ora mung kanggo transportasi antarkota, nanging uga bus dalam kota lan antarprovinsi. Ning jaman biyen, bis iki ya jadwal budhale kadhang uga miturut ngumpule penumpang. Nanging penumpang iki uga kadhang ngulur waktu lan ditinggal yen melu molor. Banjur yen ketinggalan, bis sing sak uwise kadhang ya ora ana kursi tambahan. Kamangka, bis iki saiki mulai ditertibake saka penjadwalan lan uga tiket sing dikumpulake saka penumpang. Bis saiki uga mulai tertib lan petugas uga gelem nelpon siji-siji para penumpang yen durung teka.

Emotion: surprise
Koncoku tau cerito yen dheweke kudu golek banyu kelopo bengi-bengi pas lagi udan deres. Dheweke kudu golek ombenan kui soale mbake neng omah ngombe susu sih wis basi. Mbake kui ora ngerti yen susune wis mambu, sakdurunge diandani mboke. Pas mbake ngerti, mbake langsung panik. Dheweke wedi banget yen bakal keracunan. Akhire, koncoku sing dikon metu golek banyu kelopo kanggo dadi tombone. Dheweke wis angel-angel metu pas udan-udane, nanging ora ono bakul degan sing bukak. Akhire dheweke bali-bali, mung gowo banyu kelopo kemasan sing didol neng mini market. Nanging pas tekan omah, mbake wis ora mukok-mukok meneh. Dheweke ngeroso sehat-sehat wae.

Emotion: disgusted
Kabeh wong sing delok WC sing ora tau diresiki mesti mangkel ambek jember. Nah sing jenenge WC iku maeng yoiku panggonan sing biasane digawe wong ngising utowo nguyo. Nag panggonan iku maeng ora tau diresiki ambek endute ora karoan terus ditambahi ambune sing ora enake megilan yo jelas marakno wong sing delok jemberi megilan. Nah perkoro iku maeng yo wes biasa soale nag sing jenenge WC endut utowo ruso mesti ambune marakno wong sing ngambu utowo ambu tanpo sengojo mbunek-mbunek ambek jengkele setenge mati. Nah biasane ambune iku maeng pesinge orambloko terus basine pol polahe campur ora karoan ambek pesing terus campuran ruso liyane.

Emotion: disgusted
Ndek tahun 2022 iki, lagi marak banget perusahaan sing nge-PHK massal karyawane. Sing paling akeh iku teko perusahaan start-up. Perusahaan sing wes gede malah meh gak onok sing nge-PHK. Onok beberapa faktor sing marai badai PHK menerjang perusahaan start-up. Siji, faktor eksternal, mulai teko kenaikan suku bunga, inflasi, ambek sing liyane. Kenaikan suku bunga iki mempengaruhi cost of capital sing terjadi ndek pasar. Loro, faktor ekspektasi sing duwur teko investor mari ndelok siklus bisnis sing terjadi dengan cepet bagi perusahaan. Telu, beberapa tahun lalu perusahaan start-up lagi rame ngelakoni bakar duit sebagai strategi narik pasar sing gede. Anggaran perusahaan dadi entek nang bakar duit iku kabeh dan gak isok ngekeki gaji sing layak gawe karyawane.

Emotion: sad
Biasane panganan sing dideleh neng mejo makan kui gampang reged. Awak dhewe pas arep mangan dadi ora selera meneh mergo wis jijik deloke. Panganan sing reged kui biasane mergo keno debu utowo dirubung karo khewan-khewan. Supoyo panganane dhewe ora reged, ono beberapa hal sing iso awak dhewe lakoke. Sing kesiji, awak dhewe iso nutup panganan sing ono neng duwur mejo nganggo rege. Sing keloro, awak dhewe iso delehke wadah panganan utowo ombenan neng duwur piring sing dikei banyu. Fungsine supoyo ora disemuti. Sing keloro, awak dhewe iso ngurupke lilin neng cerak panganane, supoyo laler ora nyeraki. Sing ketelu, awak dhewe iso nyimpen panganane kui neng jero kulkas.

Emotion: disgusted
Aku duwe misanan sing omahe ana ning cedhak stadion Kanjuruhan. Pas ana kerusuhan ning Kanjuruhan, dekne ana ning panggon kedadian lan dadi saksi akeh wong sing sekarat kedhempet ning lawang amarga ngindarake saka gas air mata. Akeh wong sing sesek lan akeh bocah cilik sing kepidhak. Akeh wong sing bengok-bengok njaluk tulung kanthi ning situasi kuwi, polisi padha ora bisa nangani suporter sing dhesekan. Amarga kuwi, misananku dadi trauma amarga akeh wong sing seda lan dijejer ning dalanan Kabupaten Malang. Akeh ambulans padha wara-wiri wiwit bengi kanthi isuk. Untung wae misananku slamet, nanging pas bali, dekne sambat yen seseken amarga wedi. 

Emotion: fear
Lelembut iku pancen ana img ngendi wae amarga lelembut uga makhluk sing diciptakna karo Gusti. Ora perlu wedi karo lelembut. Yen wis kadung duwe rasa karo lelembut, ana apike kanggo melui cara iki supaya ora wedi maneh karo lelembut. Nomer siji, kudu percaya yen lelembut sing diwedeni iku mung imajinasi. Nomer loro, kudu ngadoh saka panggon sing peteng supaya ora tambah keweden lan mikir sing ora-ora babagan lelembut. Nomer telu, supaya ora tambah keweden lan duweni imajinasi sing macem-macem, kudu mesti ana ing panggon rame lan ngadoh saka panggon sepi. Sing terakhir, kudu tansah donga marang Gusti supaya tansah ana ing lindungane. 

Emotion: surprise
Dino iki aku ngeterno koncoku sing teko Korea balik nang kampung halamane. Waktu gawe de’e dadi exchange student wes entek dan kudu balik nang kampuse dewe nang Korea. Jeneng koncoku iki Minjun, dan jeneng Indonesiane iku Juni. Aku ngeterno Juni sampe nang Bandara. Pas nang kono, awak dewe gandengan terus, podo-podo gak rela nek kudu pisah. Soale Juni iku konco pertamaku sing teko Korea, dan bagi Juni aku iku konco setia sing ngancani de’e selama sak semester dan akeh ngajari boso Indonesia. Pas kode pesawate Juni diumumno nek kate berangkat, gelem gak gelem aku ngelepasno gandengan iku mau dan aku meluk de’e sing terakhir kaline sambil nahan nangis. Dan akhire aku kudu berpisah karo Juni nang bandara iku. 

Emotion: sad
Aku kepengen banget neng luar negeri, utamane aku pengen banget neng negoro-negoro Eropa. Ono akeh panggon sing apik lan duwe sejarah neng negoro-negoro kui. Nanging sing paling marake aku wedi kui tinggal neng negoro Eropa kui perbedaan suhune. Indonesia kui ono neng daerah tropis. Dadi sepanjang taun kui suhune ora patio bedo. Nanging negoro eropa kui suhune iso munggah lan midun ekstrem banget. Aku wedi yen aku neng kono suwe-suwe awakku ora kuwat. Aku dadi luwih gampak lara lan ambruk.  Yen wis koyo ngono, aku dadi kangelan. Soale neng kono mesthi bayar dokter luwih larang lan kegiatan sing wis direcanake dadi bubar.

Emotion: fear
Pas waktu cilik biyen koncoku senengane ngajaki kucing sampek diseret-seret kucinge. Ora terimo diseret-seret tok, kucinge sampek diuyel-uyel barang. Tapi siji waktu bocahe petok ambek kucing kuning sing apike megilan terus bocahe maeng senenge pol soale ancene kucinge maeng resik. Koncoku maeng moro-moro marek terus nyekel kucing, tapi karo kucinge maeng langsung dicatek tangane sampek ketehen, mari ngunu koncoku yo dicakar sisan tangae sampek blenjet kabeh soale kucing yo keweden ambek koncoku sing moro-moro nyekel awake ambek buntute. Koncoku maeng akhire berok-berok ora karoan sampek diparani wong akeh. Ket dino iku koncoku nag ono kucing kuning mesti wedine pol soale trauma pas jaman cilike biyen.

Emotion: sad
Sing iso awak dhewe isin pas ngaggo HP kui pas awak dhwe salah ngirim pesan. Awak dhewe kudu ngerim neng sopo nanging awak dhewe ngirime neng sing liyo. Penyebabe iso akeh. Mungkin wae, awak dhewe mung salah pejet kontake. Awak dhewe lagi kesusu dadi ora terlalau gateke opo sing awak dhewe pencet. Alesane sing liyane kui mungkin, jeneng neng daftar kontake awak dhewe kui podo. Misale sing jenenge Putri kui akeh banget. Awak dhewe mungkin salah ngirim, kudune neng Putri sing koncone SMA nanging kekirime neng Putri SMP. Sing ketelu, awak dhewe salah delok foto profil neng kontake mergo ono beberapa sing mirip.

Emotion: shame
Yen sengit karo samubarang, samadyane bae, aja kalangkung, awit barang kang kaanggep elik dening awake dhewe bisa bae dadi bab kang wigati. Panemu kaya mangkono mau dakkandhakke marang awakku dhewe. Nalika biyen aku cilik  aku tu kesemet bal nalika kakak kelasku bal-balan ana lapangan sekolah. Wiwit kuwi aku dadi ora seneng marang bal. Ora seneng marang pelajaran olahraga. Kepara tambah minder saben jadwal olahraga. Bab mau kagawa nganti dhiwasa. Nalika kabeh wong ngomongke piala dunia, aku ora bisa melu guneman, awit aku ora seneng marang bal. Nalika ana tragedi Kanjuruhan, aku ora duwe panemu, awit aku ora seneng bal. Uga nalika ana ponakanku ngajak dolanan bal, aku or bisa ngajari carane nendang, nyekel, ngoper, nyundhul bal kanthi bener. Mula terang menawa sengit marang samubarang, aja kumalangkung.

Emotion: sad
Salah siji babakan sing marai wong getun seumur urip yaiku amarga ora ndaftar asuransi. Asuransi iki penting banget kanggo urip. Asuransi iki jenise akeh banget, yaiku asuransi pendidikan, asuransi jiwa, asuransi kesehatan, lan asuransi barang-barang mewah. Asuransi iki ora oleh milih sembarangan amarga kudu ndelok kebutuhan lan kemampuan. Yen arep melu asuransi, sing kudu didelok yaiku keuntungan saka perusahaan uga ono lan orane kasus sing hubungane karo perusahaan iki. Kaping pindhone, kudu ndelok premi sing ditawarke lan kudu sesuai karo kemampuan ben ora ana tunggakan. Kaping telune, aja nundha tuku asuransi sing sesuai kaya apa kebutuhan lan apa sing butuh diantisipasi.

Emotion: sad
Kanggo wong tuwa sing kawit duweni bayi, bakalan seneng tur kadhang kuwatir. Amarga iki dadi pengalaman pertama kanggo ngeramut bayi, wong tuwa mesti bingung lan akeh wedine. Saliyane nyepakna perlengkapane bayi, wong tuwa uga kudu siap mental lan pengetahuan kanggo ngeramut bayi. Nanging ora perlu wedi amarga kabeh pengetahuan iku bisa dipelajari liwat internet utawa takok ning kaluwarga. Salah siji tuladhane yaiku babagan bayi iku sensitif banget. Kulite isih rentan, dadi kudu dipastikna yen tangane resik sadurunge gendong utawa nyekel bayi. Nomer loro babagan ngeneng-eneng bayi nalika nangis. Wong tuwa uga kudu ngerti iku ngangis luwe apa nangis amarga ngantuk. Sing penting kanggo wong tuwa yaiku ora perlu wedi lan kudu yakin wae.

Emotion: happy
Awak dhewe ora perlu wedi kelelep. Soale, semakin awak dhewe wedi kui, semakin awak dhewe gampang kelelep. Bayangke wae ono jasad neng tengah kolam utowo neng sungai. Mayate kui kan ora tenggelem nanging tetep ngambang. Artine kui yen awak dhewe pasrah, awak dhewe iso ngambang tanpa ngelakoe opo-opo. Awak dhewe juga kudu iling yen awak dhewe kui duwe pelampung alami, yaiku paru-parune awak dhewe. Paru-paru kui isine angin lan iso ngewangi ben awak dhewe iso ngapung neng jero banyu. Yen awak dhewe ora wedi lan pikirane awak dhewe tetep kalem, awak dhewe ora bakal kelelep. Awak dhewe dadi iso gerake sikil lan tangane awak dhewe. Salah sijine kunci ben awak dhewe tetep ngambung kui, awak dhewe tetep gerak neng jero banyu. Gampangane mirip-mirplah koyo ngepit.

Emotion: fear
Jumbul polahe menang undian saiki wes dadi perkoro sing dianggep biasa karo wong-wong. Tapi asline gawe jumbul nang wong sing oleh undian iku sing perlu dieroi ambek wong-wong sing menang. Menang undian iku asline wes dirancang ambek wong sing ngadakno undian soale saiki undian iku mesti digawe alat promosi kantor utowo program sing ate di dol nang masyarakat. Dadi iso ngapekno kantor utowo perusahaan sing ngadakno undian maeng. Iku munu ancene carane kantor ambek perusahaan sing pengen ngenalno nang wong-wong akeh ambek produke sing anyar terus biaya sing ditokno ora sepiro akeh soale wong-wong mesti bakal moro daftar kanggo melok undian.

Emotion: surprise
Komunikasi marang karyawan kuwi salah siji babagan sing penting amarga komunikasi iki bisa mbangun kerja tim sing apik. Kanggo wong sing kurang kepemimpinane, mesti salah siji kasus sing ana yaiku babagan komunikasi sing kurang apik. Padha karo ngomong menyang anak, ngomong menyang karyawan sing dipimpin iki kudu jelas amarga omongan sing jelas iki ngaruh marang kinerja para karyawan. Banjur, dadi pemimpin iki kudu paham babagan emosi karyawan ben ora gampang meledak lan uga ora gampang ngewenehi prasangka sing elek ben ora dirasani ning mburi lan karyawan bisa kerja tanpa rasa wedi. Amarga kuwi, ayo akeh-akeh belajar babagan komunikasi ning penggawean. 

Emotion: fear
Wingi pas delok omah sing ate dikontarki bocah-bocah sing ate praktek lapangan nang daerah kota Gadis, tibake moro-moro pas buka lawang akeh coro sing metu teko duwur terase. Nah aku ambek koncoku yo gaok lah kok iso ono coro akehe koyok ngunuku, paling omahe ora tahu diresiki. Tapi pas delok pak kepala desa sing ngeterno mrono, wonge ngomong nag iku ancene ora dinggoni sak tahun polahe wonge iku lungo adoh. Nah koncoku sing delok ngunuku maeng langsung metu ambek koyok kudu mutah polahe jijik ambek jember ambek perkoro iku. Mari ngunu aku yo metu soale yo rodok jijik ambek iku maeng. Nag siji, loro yo ora masah tapi iku paling ono sekitar sak pakan sing garai mangkel.

Emotion: disgusted
Biyan wis umur 20 taun. Biyasane nalika ulang taun, Biyan arang ngerayakna amarga Biyan ngerasa wis gedhe lan ora perlu kanggo ngerayakna ulang taun iku. Nanging pas tanggal 2 Februari tepak ulang taune Biyan, dheweke kaget pol amarga nalika mlebu kamar wis ana kabeh kanca cedhake karo nggawa kue lan balon. Dina iku proses kancane kanggo ngerayakne ulang taune Biyan apik banget. Nomer siji, Biyan dichat kanggo ora mulih dhisik sawise kuliah. Ana kancane sing ngancani Biyan kanggo pancet ana ing kampus. Nomer loro, ora ana sing ngucapno ulang taun ning Biyan, dadine dheweke ngerasa kabeh padha lali lan Biyan ora curiga apa-apa. Terakhir, kabeh kancane uga biasa wae yen ketemu Biyan ora ngetarani yen meh ngewehi kejutan.

Emotion: surprise
Kadhang akeh gawean ning kantor iki marai emosi ora stabil lan bisa marai mangkel tanpa alasan sing jelas. Stres kuwi ketumpuk lan bisa marai njangget ning ati lan bisa ngerusak urip sosial ning jabane gawean. Wong sing rawan kena emosi sing ora stabil iki butuh ngopeni awake dhewe ben ora ngerasa stres lan marai beban ning gawean. Miturut para ahli psikologi, cara kanggo ngilangi stres kerja yaiku nemokake pola kerja sing cocok kanggo awak dhewe. Pola kerja kuwi banjur digawe patokan lan awak dhewe kudu ngerti kapan jam kerja aktif uga jam istirahat. Ngenali awak dhewe kuwi paling penting sak durunge mulai kerja ben ora ana stres kaya iki.

Emotion: angry
Roso wedi pas ngelakoni doso iku yo wes lumrah ambek wes mesti bakal kedaden nang uwong nag ancene wong iku maeng apik. Dosa dewe iku artine yo macem-macem ono sing ngarteni nag doso iku termasuk perkoro sing ancene dilanggar ambek wong nag aturane pengeran. Nah pelanggaran iku maeng yo akeh ae wujute ono sing gelakno uwong, ono sing marakno wong ngamuk, pokoke iku sing dadekno perkoro elek iku sing jenenge dosa. Terus ciri-cirine yaiku nag awakmu mari ngelakoni iku biasane atine iku ngeroso salah, iku jenenge dosa, Tapi nag ancene wong iku seneng ngelakoni doso yo biasane wes ora iso ngerasakno koyok ngunuku maeng mergane wes ketutup karo kebiasaan sing elek maeng.

Emotion: fear
Pas aku ambek konco-konco sak kelas pengen munggah bareng nang salah sijine gunung sing ono nag Jawa Timur, tibake ono wong sing kondo nag pas ulan-ulan iku gak oleh mungga disek soale ono pembersihan lingkungan daerah kono. Dadi kabeh sing pengen munggah gunung ora oleh munggah disek kejobo nag wes dibuka. Moro-moro koncoku teko ambek ngamuk-ngamuk ora jelas, ditakoni opo jawabe opo, jarene koncoku sing sijine "ancene areg iki gak jelas, wes barno engko nag pikire wes urip lak ngomong dewe". Mari ngunu koncoku sing ngamuk gak jelas maeng takok "sido budal kapan munggahe". Karo koncoku sijine dijawab "rong ulan engkas, soale isek ditutup".

Emotion: angry
Neng Internet kui akeh video-video prank. Salah sijine sing iso marai ngakak banget kui pas delok video neng mini market. Posisi kamerane ngarah neng sing tuku, meja kasir, lan lawang.  Sing dadi aktor iki si kasire lan sing arep digarapi kui pelanggane. Neng duwur meja kasir kui ono pentungan baseball. Si kasir kui sengaja nibake pentungan kui neng arah pelanggane. Pelanggane jupuk pentungane kui. Ngerti-ngerti lampune mati, sedelo ruangane kui peteng dedet. Pas mati lampu kui, si aktorne gentenan karo wong liyo sing diekete tali lan ditutup mulute. Nah, pas kui aga ono polisi sing teko. Sing pelanggane kui kaget, delok polisi kui. Dheweke bingung arep jelaskene koyo piye.

Emotion: surprise
Macet ing Jakarta sayah suwi sayah nemen. Perjalanan sing sakjane bisa dilewati mung 30 menit yen macet bisa nganti 2 jam. Apa maneh yen wayahe jam mulih kerja kira-kira jam 5 sore nganti jam 8 bengi. Ing jam semene, wong-wong rasane kudu muntab lan muring-muring kabeh amarga kudu ngadepi macete Jakarta sing kaya ngene. Meh ora mulih ya piye, yen mulih kok ya kudu nerjang macet sing bisa nggarai wong ora duweni semangat urip. Senajan wis akeh banget kendaraan umum sing dioperasikna, nanging macete Jakarta isih dadi PR kanggo kabeh pamrentah amarga isih angel banget kanggo diurai. Mulane kabeh stakeholder kudu kerja sama kanggo ngatasi kemacetan iki.

Emotion: angry
Yen ono tikus utowo curut neng omah kui iso dadi tanda yen omahe dhewe kui ora resik. Nanging yen wis diresiki, durung tentu tikus kui bakal lungo seko omahe dhewe. Awak dhewe kudu ngelakoke sesatu supoyo tikus lan curut kui ora ono meneh neng omah awak dhewe. Ono beberapa cara sing iso awak dhewe lakoke. Sing kesiji, awak dhewe iso nangkep tikus kui nganggo perangkap tikus. Awak dhewe gari ngekei umpan sing disenengi tikus kui neng jerone. Pas tikus wis mlebu, perangkape kui bakal nutup dhewe. Sing keloro, awak dhewe iso nganggo lem tikus. Leme kui awak dhewe delehke neng panggon-panggon cilik neng omah sing kiro-kiro bakal diliwate khewan kui. Sing ketelu, awak dhewe iso nganggo racun tikus.

Emotion: disgusted
Besty njaluk sepura ing kanca-kancane amarga wis ngomong sing ora-ora. Dheweke salah paham karo kanca-kancane. Nalika Besty njaluk sepura, raine ketok ngempet nangis. Mripate wis abang banget, luhne wis meh ndredes. Tangane lan sikile ora bisa mandeg anggone obah wae nandakake Besty wedi banget. Drijine nutuk meja kanggo cara supaya dheweke bisa ngilangi rasa ndredege. Kancane padha ngerti lan akhire ngongkon Besty tenang wae. Ora perlu wedi kaya ngono amarga iku mung salah paham. Sawise ngomong dawa, Besty akhire bisa lega kanggo nangis lan ngomong yen dheweke sedih banget amarga wis keliru lan ujunge nyalah-nyalahke kanca-kancane.  Besty janji ora bakal mbaleni kedadean kaya ngene maneh.

Emotion: sad
Rem blong kuwi masalah sing bisa kedadean ning kabeh jenis kendaraan amarga rem blong iki penyebabe uga macem-macem lan baru bisa diprediksi yen pas ana ning bengkel. Rem blong iki ora mung kerana kabel rem iki sengaja dipedhot, nanging uga kerana kabel rem sing aus maarga kurang perawatan motor kaya ngewenehi minyak rem. Kamangka, motor angel disetir. Rem blong iki uga penyebabe ana kesalahan ning mesin, apa maneh mesin kendaraan sing digawe iki jarang dicek lan uga beban kerjane gedhe banget. Kamangka, yen isih duwe kendaraan, ayo sing sregep ngecek lan servis amarga servis iki bisa ngurangi risiko kecelakaan saka kendaraan sing jarang diopeni.

Emotion: fear
Abrasi iku salah siji bencana alam sing onok nang Indonesia. Abrasi iku suatu peristiwa pengikisan tanah sing disebabno ambek gelombang banyu laut ambek onoke pasang surut banyu laut. Gelombang banyu iku sifate ngerusak. Dadi nek garis pantai iku kenek gelombang laut terus terusan, yo marakno garis pantai iku tambah menyusut. Nek garis pantai tambah menyusut, daratan yo isok dadi menyusut sisan. Penyusutan iku mau isok marakno lingkungan, ekosistem, ambek penduduk sekitar pantai ngalami kerugian. Salah siji solusi gawe ngatasi abrasi iku dengan ngelestarikno pohon bakau. Pohon bakau iku nduwe fungsi gawe nyangkal banyu laut, dadi gelombang laut sing kenek garis pantai iku gak sampe ngerusak. Dadi gawe awakmu kabeh, ayo mulai lestarikno hutan bakau sing onok nang sekitaran Pantai.

Emotion: fear
Telono sing moro-moro suwek, iku ancene ngisine wong, opo maneh nag kedaden nang ngarepe wong akeh yo tambah isine pol. Koncoku iku tau ngalami perkoro ngunuku pas deke iku dikongkon maju nang ngarepe bocah-bocah sak kelas polahe deke iku kari olehe mlebu maeng. Nah teke iku dikongkon skotjump karo gurune. Pas deke oleh peng limo moro-moro telonone suwek nang mestake, nah bocah-bocah sing ngerti iku yo langsung guyu kabeh mergo jaren bocah-bocah iku termasuk perkoro sing guyokno. Tapi jarene koncoku sing ngalami perkoro iku maeng yo jelas dadi perkoro sing paling ngisine mergo wes telonone suwek atek nang ngarepe bocah akeh menisan.

Emotion: shame
Coro utowo karlak ancene kadang jemberi kadang ora, sing jemberi iku nag kadang coro iku maeng iku nguyo ambek marakno ambu sing ora enake megilan mergo ambune iku koyok piye ngunu. Terus nag sampek kenek kulit awake menungso mesti dadekno gatel ambek borok sing marakno gudiken. Iku yo termasuk perkoro sing jengkeli ambek sing mangkelno mergo iku maeng. Nah sing jenenge coro iku biasane mesti akeh gandengane nag wes obo manggon nang omah, ora mok siji tok, tapi mesti sak pirang-pirang sing dadekno sing delok ae lo mangkel opo maneh kenek corone maeng yo tambah getinge megilan. Mangkane nag iso omah iku yo diresiki ben ora marakno akeh corone maeng.

Emotion: disgusted
Teko kamus Cambridge, stalker iku wong sing secara ilegal ngetuti ambek nguwasi uwong ndek jangka wektu tertentu. Perbuatan sing dilakoni stalker iku diarani stalking utowo penguntitan. Stalking iki didefinisikno dadi aktivitas ngetuti uwong, termasuk nguwasi, sering nekani panggon sing sering dikunjungi karo wong iku mau. Mulai teko omah, panggon de’e kerjo, panggon de’e dolen, dan liyane maneh. Stalking iki sisan dilakoni gawe meden medeni korbane. Tindakan iki sengojo dilakoni meneng-meneng ben korban iku gak ndang cepet nyadare. Biasane tindakan stalking sing meden-medeni iku mulai nelpon nganggo nomer sing gak dikenal, ngirim pesan nang media sosiale korban, ninggalno catetan nang mobile korban, ngirimi hadiah hadiah aneh nang korban, dan onok sing liyane maneh.

Emotion: fear
Isin nag diguyu ambek bocah sak kelas iku ancene wes lumrah ambek biasa dirasakno bocah sing ancene ngelakoni perkoro sing ora pantes nag dilakoni. Nah kanggo perkoro iku maeng contohne koyok turu nang kelas, terus diguga ambek gurune, terus kleru jawab polahe diukum akhire diguyu bocah sak kelas. Nah perkoro-perkoro iku maeng ancene gelek kedaden. Nah sing garai isin ora kok mergo iku tok tapi mergo penggawean sing dilakoni iku maeng termasuk penggawean sing iso marakno martabate iku maeng dadi anjlok ambek biasane akeh bocah maleh ora seneng mergo dianggep dadi pbocah sing sembrono polahe ngelakoni penggawean sing ora pantes dilakoni maeng.

Emotion: shame
Keluhane akeh arek sekolahan pas ujian boso Indonesia iku males moco teks sing onok nang soal. Jarene arek-arek iku, nek mereka moconi siji-siji teks e yo keburu entek waktu tes e engkok. Wes ngono kadang sek kudu moco ping loro soale teks e angel dipahami. Padahal ngerjakno ngono iku onok taktik e. Sing cukup mbok woco iku kalimat pertama ambek kalimat terakhir teks e. Soale rong kalimat iku biasane wes mencakup isi keseluruhan teks e. Dadi diwoco kalimat pertama ambek kalimat terakhir disik, baru moco soale. Nek onok soal sing gak sesuai ambek kalimat pertama ambek terakhir, baru awakmu nggolek kata kunci sing sesuai ambek sing onok nang soal iku.

Emotion: happy
Gelotophobia yaiku fobia sing marai penderitane isin, ora gelem, kanthi wedi diguyu wong liya sing ana ning lingkungane. Para penderita gelotophobia iki wedi banget yen diguyu wong lan ngerasa kabeh ngguyune wong kuwi kanggo dekne, padahal mungkin guyonan kuwi kanggo wong liya. Fobia iki bisa kedadian amarga ana trauma dilecehake karo wong rame-rame lan uga bisa amarga sering oleh komentar elek sing ditutupi karo bumbu guyonan. Gelotophobia iki ora bisa mbedhakake ngendi sing guyon ngendi sing mung bahan lecehan. Wong sing kena gelotophobia iki ora percaya karo ketulusan saka wong liya, amarga kudu oleh dukungan saka para ahli kanggo mbalekake rasa percaya kuwi. 

Emotion: shame
Pas aku sholat nang masjid kampus semingguan wingi iku moro-moro ono mbak-mbak iku nablek aku teko guri ambek koncone karo nyelok aku ambek celukan "mas sido mangan opo ora?". Nah pas aku mlengo nang pinggirku, bocah langsung jaluk sepuro ambek raine abang polahe salah nyeluk uwong. Deke langsung mlaku cepet ambek besik-besik karo koncone sing ngomong ora jelas. Tapi sing jelas deke  iku guyu soale ngeroso nag deke salah wong. Nah deke iku guyu ben kenek digawe tomboh isin. Yo ancene sing jenege salah nyelok wong iku isine pol opo maneh iku nag nang panggonan umum koyok maeng yo tambah isine pol. Tapi aku yo ngerteni karo perkoro iku maeng.

Emotion: shame
Koyoke, akeh wong sing gelek ambek tau ngalampi perkoro salah nyeluk jenenge wong. Nah perkoro iki maeng asline ancene ngisine, opo maneh nag sampek kedaden nang ngarepe wong akeh yakin tambah ngisini pol. Nah sing garai isin jarene koncoku sing tau ngalami perkoro koyok nginiki iku ora kok mergo nyeluke tapi keceleke ikuloh sing marakno harga dirine sing nyeluk iku koyok diidak-idak. Terus ora karoan rasane, opo maneh nag sampek sing diceluk maeng tambah wong seng seje yo tambah ora karoan isine, wes salah nyelok jeneng, wong seje menisan, yo tambah dobele megilan. Yo ancene se marakno isin, tapi ben kenek gawe tombaoh isin, iku nag wes ero salah langsung jaluk sepuro ae.

Emotion: shame
Aku iku nduwe konco sing puinter pol pas jaman SMA. Saking pinter e, de’e iku entok nilai UNAS paling duwur sak sekolah. Cuma sing marakno aku kaget iku pas de’e gak ndang ketompo nang kabeh kampus. Hal iku marakno de’e kudu gap year dan nyoba tes melbu kuliah maneh tahun ngarep e. Malahan koncoku sing biasa-biasa ae iku isok melbu nang salah siji kampus ternama nang Indonesia. Mergo iku, aku dadi mikir, ancene wong pinter iku sek kalah karo wong bejo. Nek semisal gak onok aspek bejo nang dunyo iki, koncoku sing pinter mau pasti wes isok kuliah dan koncoku sing bejo pasti gak bakal ketrimo nang ndi ae.

Emotion: happy
Pas wayah pandemi, wong dadi sering banget nganggo masker yen lunga menyang jaba. Penularan pandemi sing ora bisa diprediksi iki marai wong wedi lan gampang jijik yen bubar interaksi karo wong liya, misal kaya kecipratan idu. Wong kuwi langsung reresik lan nganggo alkohol pembersih tangan utawa desinfektan. Nanging sak durunge pandemi, antisipasi iki wis ana dhisik. Awak dhewe ora bakal ngerti penyakit apa sing bisa ditularake wong liya saka cairan kaya idu, getih, lan urin. Kamangka, masker kuwi dadi barang sing penting lan uga bebas didol ning pinggir dalan. Masker iki uga bisa ngelindungi wong saka virus sing ana ning udara. 

Emotion: disgusted
Sopo ae isok ngerasakno kesepian. Alesan uwong ngeroso kesepian iku yo macem-macem. Siji, gak eruh carane terhubung ambek wong liyo. Biasane mereka iki bingung kate memulai hubungan pertemanan teko endi. Loro, ngeroso wedi ambek hubungan sing intim. Wedi dan gak pingin ketok lemah nang ngarep wong liyo isok marai uwong ngehindari hubungan sing intim. Telu, mengalami berbagai perubahan, contohe pindah-pindah omah. Mereka cenderung fokus adaptasi awak dewe sampe lali bersosialisasi. Papat, ngeroso gak onok sing isok ngerti dan mahami. Sing koyok ngene iki akeh dialami ambek wong sing nduwe trust issue alias angel percoyo nang wong liyo sing berujung nang ngeroso kesepian.

Emotion: sad
Pas aku kulia semester akhir wingi aku ambek bocah-bocah digawe jumbul ambek koncoku sing biasae paling ketok seneng dewe sak kelas moro-moro raine pucet sekitar telong dinoan. Tapi mari ngunu bocahe moro-moro klengen koyok kudu semopot pas bocah-bocah metu teko kelas, Akhire koncoku karo bocah-bocah sak kelas di gowo nang klinik kampus. Mari dicek, tibake doktere ngomong nag bocahe iku maeng lagi meteng. Nah bocah-bocah sing ngeterno yo jumbul kabeh termasuk aku barnag yo jumbul. Mari ngunu bocahe maeng cerito nag asline bocahe iku wes nikah sekitar petang ulanan. Terus bocahe yo jaluk tolong ojo dikandakno nang bocah-bocah sak kelas.

Emotion: surprise
Yen misale, awak dhewe kui wonge gampang keroso mual pas lagi numpak kendaraan. Awak dhewe iso ngelakoke beberapa hal iki. Timbange awak dhewe mengko mukok neng jero lan gawe wong-wong dadi risih. Sing kesiji, awak dhewe iso turu wae sepanjang perjalanan. Sing keloro, yen awak dhewe angel turu neng dalan, awak dhewe kudu ngombo obat sing ngeredake rasa muale kui. Obate kui biasane ono zat sing marake awak dhewe gampang turu. Nanging misale kui ora berhasil gawe awak dhewe turu, paling ora obat kui tetep marake awak dhewe dadi ora mual. Sing ketelu, nek iso awak dhewe gowo kantong plastik dhewe, yen misale cara siji lan loro ora ono efeke.

Emotion: disgusted
Sering banget aku krungu ceritone uwong sing ketinggalan pesawat utowo bus pas kate berangkat. Alesane yo macem-macem, sing kerinan lah, sing kejebak macet lah, dan sing sek beres-beres pas mepet kate berangkat. Iku opo’o penting gawe awakmu sing kate lungo numpak kendaraan gawe siap-siap ket adoh dino. Paling mentok iku awakmu kudu siap kabeh H-1 keberangkatan. Nek awakmu siap-siap ket adoh, awakmu bakal nyiapno sembarangane luwe santai dan gak bakalan onok sing keri. Wes ngono, pas dino keberangkatan, awakmu garek nyangking gawananmu dan berangkat nang Halte utowo Bandara. Nek awakmu siap-siape kemepeten, sing onok kabeh podo kaco dan maleh gopoh kabeh. Wes pegel mergo iku, kemungkinan gawe ketinggalan kendaraan luwe gede.

Emotion: surprise
Nag wong jumbul polahe diarani loro sing iso blaekno awak iku wes ora dadi perkoro sing aneh mane nang uripe menungso. Soale sing garai jumbul maeng iku asline teko perkoro sing ancene ora dikarepno ono nang uripe wong. Terus sing garai jumbul mane yaiku penyakite sing moro-moro metu nang keadaan sing ora tepak blas, contone pas wayai ora duwe duwek moro-moro kenek tipes, akhire wong sing ngadepi ngunuku kan yo mesti jumbul opo maneh keluargane yo tambah jumbule megilan. Soale wayai ora duwe opo-opo tapi kudu ngadepi perkoro sing butoh duwek akeh. Jumbul iku ancene wes ora iso adoh nang uripe menungso soale iku wes gawan teko sing gawe urip.

Emotion: surprise
Katering paling enak pas pesta pernikahan sing tak rasake pas lagi neng hotel Grand Senyum Yogyakarta. Aku lali kui aku neng nikahane sopo. Kemungkinan besar dudu keluarga, naning anake tanggaku. Sing tak iling pancen panganane tok, mergo enak banget. Koyo biasane, kateringe kui dibagi loro ono sing prasmanan sing nganggo sego, ono sing koyo neng warung-warung cilik ngono. Sing pramanan kui, lawuhe ono gurame asem manis, ayam kecap, cap chai, lan sop. Sing istimewa neng kene kui, gurame asem manise. Iwake ora amis. Rosone ono neng daginge lan tepunge. Tepunge uga ora kegandelan lan ora akeh minyake.Sing warung-warunge, uga enak naning ora ono sing spesial.

Emotion: happy
Jaman saiki akeh dakwah ning TV utawa ning internet sing kudu diwaspadai amarga nyinggung sara lan marai ngamuk wong kang disebutake utawa dilecehake suku, agama lan ras ning materi dakwah kuwi. Materi-materi sing ora patut iki diomongake nganggo nada lan omongan sing keras uga kasar. Banjur bisa marai tatu marang atine wong sing disinggung kuwi mau. Dakwah sing ana unsur penghinaan iki uga bisa marai salah paham lan emosi amarga dakwah kuwi. Kamangka sak durunge bisa ndakwah, para ustad iki kudu disertifikasi dhisik lan uga kudu lewat uji materi ben ora nimbulake geger gedhen para jemaat sing bakal ngerungokake dakwah kuwi. 

Emotion: angry